Kui sajab, saab puhata. Postkastist vaatas vastu värske Loodusesõber, kus muu hulgas olid pildid ja jutuke Juhani ja Ingmari matkapeatusest minu metsas. Veel käisin hooldushaiglas tuttava memme  juures, veidi viinamarju, karbike meekooki ja mõned internetist välja prinditud lehelood näpus. Sain vana aja mälestusi kuulda ja täpsustasime varem räägitut. Põnevat elu on inimesed elanud 1930-ndatel ning uskumatuid raskusi tunda saanud, kui vene võim neid kodudest välja kihutas.